CELEX: 32014R0759
Language: et
Date: 2014-07-10 00:00:00
Title: Komisjoni rakendusmäärus (EL) nr 759/2014, 10. juuli 2014 , teatavate kaupade klassifitseerimise kohta kombineeritud nomenklatuuris

15.7.2014   
            
            
               ET
            
            
               Euroopa Liidu Teataja
            
            
               L 207/7
            
         KOMISJONI RAKENDUSMÄÄRUS (EL) nr 759/2014,
   10. juuli 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduva tariifiinformatsiooni valdaja võib veel teatava perioodi vältel määruse (EMÜ) nr 2913/92 (2) artikli 12 lõike 6 kohaselt tugineda käesolevas määruses käsitletavate kaupade kohta avaldatud informatsioonile, mis ei ole käesoleva määrusega kooskõlas. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole komitee esimehe seatud tähtajaks oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Mitteiseliikuv seade liivarandade puhastamiseks (nn „rannarehitsusseade”) mõõtmetega umbes 4 × 2,3 × 2,3 m.
                  Seda kasutatakse liiva sõelumiseks ja puhastamiseks sellisest prahist nagu klaas, plast, suitsukonid, kõrred, plekkpurgid, kivid, mererohi, vetikad ja väikesed puidutükid.
                  Seade tasandab liivapinna hõlmsaha deflektorplaadiga. Seejärel sõelutakse liiv läbi sadade roostevabast terasest vedrupiide. Lõpuks eraldatakse praht liivast ja kantakse transportööril kogumispunkrisse.
               
               
                  8479 10 00
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 8479 ja 8479 10 00 sõnastusega.
                  Kuna seade üksnes eraldab prahi liivast ega sordi liiva ennast, ei saa seda klassifitseerida tahkemineraalide sortimise või eraldamise seadmena rubriiki 8474 (vt ka HSi selgitavad märkused (HSSM), rubriik 8474, esimene lõik, punkt I).
                  Kuna seadet kasutatakse randade hooldamiseks (puhastamiseks), käsitletakse seda kommunaal- ja ehitustööde seadmena (vt ka HSSM, rubriik 8479, II rühma A alarühm, viies lõik). Seepärast tuleb kõnealune seade klassifitseerida kommunaal- ja ehitustööde seadmena CN-koodi 8479 10 00 alla.